CELEX: 32009L0062
Language: sl
Date: 2009-07-13 00:00:00
Title: Direktiva 2009/62/ES Evropskega parlamenta in Sveta z dne 13. julija 2009 o prostoru za pritrditev zadnje registrske tablice pri dvo- oziroma trikolesnih motornih vozilih (kodificirana različica) (Besedilo velja za EGP )

30.7.2009   
            
            
               SL
            
            
               Uradni list Evropske unije
            
            
               L 198/20
            
         
      DIREKTIVA 2009/62/ES EVROPSKEGA PARLAMENTA IN SVETA
   
   z dne 13. julija 2009
   o prostoru za pritrditev zadnje registrske tablice pri dvo- oziroma trikolesnih motornih vozilih
   (kodificirana različica)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 95 Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Direktiva Sveta 93/94/EGS z dne 29. oktobra 1993 o prostoru za pritrditev zadnje registrske tablice pri dvo- oziroma trikolesnih motornih vozilih (3) je bila bistveno spremenjena (4). Zaradi jasnosti in racionalnosti bi bilo treba navedeno direktivo kodificirati.
            
         
               (2)
            
            
               Direktiva 93/94/ES je ena od posamičnih direktiv v sistemu ES-homologacije, predvidenih v Direktivi Sveta 92/61/ES z dne 30. junija 1992 o homologaciji dvo- oziroma trikolesnih motornih vozil, kakor je bila nadomeščena z Direktivo 2002/24/ES Evropskega parlamenta in Sveta z dne 18. marca 2002 o homologaciji dvo- in trikolesnih motornih vozil (5) in ki določa tehnične predpise v zvezi z načrtovanjem in konstrukcijo dvo- oziroma trikolesnih motornih vozil glede prostora za pritrditev zadnje registrske tablice. Ti tehnični predpisi se nanašajo na približevanje zakonodaje držav članic, da se omogoči uporaba postopka ES-homologacije, predvidenega v Direktivi 2002/24/ES, za vsak tip vozila. Zato se določbe Direktive 2002/24/ES, ki se nanašajo na sisteme, sestavne dele in samostojne tehnične enote vozil, uporabljajo za to direktivo.
            
         
               (3)
            
            
               Namen te direktive ni usklajevanje mer registrskih tablic, ki se uporabljajo v različnih državah članicah. Zato bi morale države članice zagotoviti, da štrleče registrske tablice niso nevarne za uporabnike, ne da bi bilo zaradi tega treba spremeniti konstrukcijo vozil.
            
         
               (4)
            
            
               Ta direktiva ne bi smela posegati v obveznosti držav članic v zvezi z roki za prenos v nacionalno pravo in za začetek uporabe direktiv, navedenimi v delu B Priloge II –
            
         SPREJELA NASLEDNJO DIREKTIVO:
   Člen 1
   Ta direktiva se uporablja za prostor za pritrditev zadnje registrske tablice na vseh tipih motornih vozil, kakor so opredeljeni v členu 1 Direktive 2002/24/ES.
   Člen 2
   Postopek za podelitev ES-homologacije sestavnega dela glede prostora za pritrditev zadnje registrske tablice na tip dvo- ali trikolesnega motornega vozila, kot tudi pogoji za prosti pretok teh vozil, so določeni v poglavjih II in III Direktive 2002/24/ES.
   Člen 3
   Spremembe, potrebne za prilagoditev zahtev iz Priloge I tehničnemu napredku, se sprejmejo v skladu s postopkom iz člena 18(2) Direktive 2002/24/ES.
   Člen 4
   1.   Države članice zaradi razlogov, ki se nanašajo na prostor za pritrditev zadnje registrske tablice, ne smejo:
   
               —
            
            
               zavrniti podelitve ES-homologacije za določen tip dvo- oziroma trikolesnega motornega vozila,
            
         
               —
            
            
               prepovedati registracije, prodaje ali začetka uporabe dvo- oziroma trikolesnih motornih vozil,
            
         če prostor za pritrditev zadnje registrske tablice ustreza zahtevam te direktive.
   2.   Države članice zavrnejo podelitev ES-homologacije za kateri koli tip dvo- oziroma trikolesnega motornega vozila zaradi razlogov v zvezi s prostorom za pritrditev zadnje registrske tablice, če zahteve te direktive niso izpolnjene.
   3.   Države članice sporočijo Komisiji besedila temeljnih določb predpisov nacionalne zakonodaje, sprejetih na področju, ki ga ureja ta direktiva.
   Člen 5
   Direktiva 93/94/EGS, kakor je bila spremenjena z Direktivo iz dela A Priloge II, se razveljavi brez poseganja v obveznosti držav članic v zvezi z roki za prenos v nacionalno pravo in za začetek uporabe direktiv, navedenimi v delu B Priloge II.
   Sklicevanja na razveljavljeno direktivo se štejejo za sklicevanja na to direktivo in se berejo v skladu s korelacijsko tabelo iz Priloge III.
   Člen 6
   Ta direktiva začne veljati dvajseti dan po objavi v Uradnem listu Evropske unije.
   Uporablja se od 1. januarja 2010.
   Člen 7
   Ta direktiva je naslovljena na države članice.
   
      V Bruslju, 13. julija 2009
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         E. ERLANDSSON
         
      
   
   
      (1)  UL C 324, 30.12.2006, str. 11.
   
      (2)  Mnenje Evropskega parlamenta z dne 25. septembra 2007 (UL C 219 E, 28.8.2008, str. 66) in Sklep Sveta z dne 22. junija 2009.
   
      (3)  UL L 311, 14.12.1993, str. 83.
   
      (4)  Glej del A Priloge II.
   
      (5)  UL L 124, 9.5.2002, str. 1.
   
      PRILOGA I
      1.   MERE
      Mere prostora za pritrditev zadnje registrske tablice pri dvo- oziroma trikolesnih motornih vozilih (1) so:
      1.1.   Mopedi in lahka štirikolesa brez nadgradnje:
      
      
                  1.1.1.
               
               
                  
                     širina: 100 mm;
               
            
                  1.1.2.
               
               
                  
                     višina: 175 mm;
                  ali
               
            
                  1.1.3.
               
               
                  
                     širina: 145 mm;
               
            
                  1.1.4.
               
               
                  
                     višina: 125 mm.
               
            1.2.   Motocikli, tricikli z največjo močjo do 15 kW in štirikolesa, razen lahkih štirikoles, brez nadgradnje:
      
      
                  1.2.1.
               
               
                  
                     širina: 280 mm;
               
            
                  1.2.2.
               
               
                  
                     višina: 210 mm.
               
            1.3.   Tricikli z največjo močjo večjo od 15 kW, lahka štirikolesa z nadgradnjo ter štirikolesa, razen lahkih štirikoles, z nadgradnjo:
      
      
                  1.3.1.
               
               
                  Uporabljajo se določbe za osebne avtomobile skladno z Direktivo Sveta 70/222/EGS (2).
               
            2.   NAMESTITEV REGISTRSKE TABLICE - SPLOŠNO
      
                  2.1.
               
               
                  Zadnja registrska tablica na motornem kolesu, mora biti nameščena na zadnji strani vozila, tako, da:
               
            
                  2.1.1.
               
               
                  je registrsko tablico mogoče namestiti med vzdolžnima navpičnima ravninama, ki potekata skozi zunanje točke vozila.
               
            3.   NAKLON
      
                  3.1.
               
               
                  Zadnja registrska tablica:
                  
                              3.1.1.
                           
                           
                              mora biti pravokotna na srednjo vzdolžno ravnino vozila;
                           
                        
                              3.1.2.
                           
                           
                              je lahko nagnjena za največ 30° proti navpičnici pri neobremenjenem vozilu, če je tablica obrnjena navzgor;
                           
                        
                              3.1.3.
                           
                           
                              je lahko nagnjena za največ 15° proti navpičnici pri neobremenjenem vozilu, če je tablica obrnjena navzdol.
                           
                        
            4.   NAJVEČJA VIŠINA
      
                  4.1.
               
               
                  Pri praznem vozilu zgornji rob mesta za pritrditev registrske tablice ne sme biti od tal oddaljen več kot 1,5 m.
               
            5.   NAJMANJŠA VIŠINA
      
                  5.1.
               
               
                  Pri praznem vozilu spodnji rob mesta za pritrditev registrske tablice ne sme biti nižje kot 0,20 m, oziroma če je polmer kolesa manjši od 0,20 m, spodnji rob mesta za pritrditev tablice ne sme biti pod nivojem osi kolesa.
               
            6.   GEOMETRIJSKA VIDNOST
      
                  6.1.
               
               
                  Prostor za pritrditev registrske tablice mora biti viden v prostoru, ki ga omejujeta dva prostorska kota: eden od teh prostorskih kotov, prostorski kot z vodoravnim robom, je omejen z dvema ravninama, ki potekata skozi zgornji in spodnji rob mesta za pritrditev registrske tablice, katerih kota glede na horizontalo sta prikazana na sliki 1; drugi prostorski kot z navpičnim robom je omejen z dvema ravninama, ki potekata skozi levi in desni rob mesta za pritrditev registrske tablice, katerih kota proti vzdolžni srednjici vozila sta prikazana na sliki 2.
                  
                     
               
            
         (1)  Pri mopedih gre za kakršno koli registrsko in/ali identifikacijsko tablico.
      
         (2)  UL L 76, 6.4.1970, str. 25.
      
         Dodatek 1
         
            Opisni list o prostoru za pritrditev zadnje registrske tablice za določen tip dvo- oziroma trikolesnih motornih vozil
         
         (Priložen mora biti vlogi za ES-homologacijo sestavnega dela, če je ta predložena ločeno od vloge za ES-homologacijo vozila)
         Zaporedna št. (določi vlagatelj):
         Vloga za podelitev ES-homologacije sestavnega dela glede na prostor za pritrditev zadnje registrske tablice na določenem tipu dvo- oziroma trikolesnega motornega vozila mora vsebovati podatke, ki so določeni v naslednjih točkah oddelka A dela 1 Priloge II k Direktivi 2002/24/ES:
         
                     —
                  
                  
                     0.1,
                  
               
                     —
                  
                  
                     0.2,
                  
               
                     —
                  
                  
                     0.4 do 0.6,
                  
               
                     —
                  
                  
                     2.2,
                  
               
                     —
                  
                  
                     2.2.1,
                  
               
                     —
                  
                  
                     9.6,
                  
               
                     —
                  
                  
                     9.6.1.
                  
               
      
         Dodatek 2
         
            Certifikat o ES-homologaciji sestavnega dela gleda na prostor za pritrditev zadnje registrske tablice za določen tip dvo- ali trikolesnih motornih vozil
         
         
            VZOREC
         
         Poročilo št. … tehnične službe … z dne …
         ES-homologacija sestavnega dela št. … Razširitev št. …
         
                     1.
                  
                  
                     Blagovna znamka ali trgovska oznaka vozila …
                  
               
                     2.
                  
                  
                     Tip vozila …
                  
               
                     3.
                  
                  
                     Ime in naslov proizvajalca …
                     …
                  
               
                     4.
                  
                  
                     Ime in naslov zastopnika proizvajalca (če obstaja) …
                     …
                  
               
                     5.
                  
                  
                     Datum oddaje vozila v postopek …
                  
               
                     6.
                  
                  
                     ES-homologacija sestavnega dela se dodeli/zavrne (1).
                  
               
                     7.
                  
                  
                     Kraj…
                  
               
                     8.
                  
                  
                     Datum …
                  
               
                     9.
                  
                  
                     Podpis …
                  
               
            (1)  Neustrezno črtati.
      
   
   
      PRILOGA II
      DEL A
      
         Razveljavljena direktiva z njeno spremembo
      
      
         (iz člena 5)
      
      
                  Direktiva Sveta 93/94/EGS
               
               
                  (UL L 311, 14.12.1993, str. 83).
               
            
                  Direktiva Komisije 1999/26/ES
               
               
                  (UL L 118, 6.5.1999, str. 32).
               
            DEL B
      
         Roki za prenos v nacionalno pravo in za začetek uporabe
      
      
         (iz člena 5)
      
      
                  Direktiva
               
               
                  Roki za prenos
               
               
                  Datum začetka uporabe
               
            
                  93/94/EGS
               
               
                  30. april 1995
               
               
                  1. november 1995 (1)
                  
               
            
                  1999/26/ES
               
               
                  31. december 1999
               
               
                  1. januar 2000 (2)
                  
               
            
         (1)  V skladu s členom 4 Direktive 93/94/EGS:
      
         „Od [1. maja 1995] države članice ne smejo zaradi razlogov, ki so povezani s prostorom za pritrditev zadnje registrske tablice, prepovedati začetka uporabe vozil, ki so skladna s to direktivo.“
      
      
         (2)  V skladu s členom 2 Direktive 1999/26/ES:
      
         „1.   Države članice od 1. januarja 2000 ne smejo zaradi razlogov, ki se nanašajo na prostor za pritrditev zadnje registrske tablice:
         
                     —
                  
                  
                     zavrniti podelitve ES-homologacije za določen tip dvo- oziroma trikolesnega vozila,
                  
               
                     —
                  
                  
                     prepovedati registracije, prodaje ali začetka uporabe dvo- oziroma trikolesnih motornih vozil,
                  
               če je prostor za pritrditev zadnje registrske tablice skladen z zahtevami Direktive 93/94/EGS, kakor je bila spremenjena s to direktivo.
         2.   Države članice po 1. juliju 2000 zavrnejo podelitev ES-homologacije za kateri koli tip dvo- oziroma trikolesnega motornega vozila zaradi razlogov, ki se nanašajo na prostor za pritrditev zadnje registrske tablice, če niso izpolnjene zahteve Direktive 93/94/EGS, kakor je bila spremenjena s to direktivo.“
      
   
   
      PRILOGA III
      
         Korelacijska tabela
      
      
                  Direktiva 93/94/EGS
               
               
                  Direktiva 1999/26/ES
               
               
                  Ta direktiva
               
            
                  Členi 1, 2 in 3
               
               
                   
               
               
                  Členi 1, 2 in 3
               
            
                   
               
               
                  Člen 2(1)
               
               
                  Člen 4(1)
               
            
                   
               
               
                  Člen 2(2)
               
               
                  Člen 4(2)
               
            
                  Člen 4(1)
               
               
                   
               
               
                  —
               
            
                  Člen 4(2)
               
               
                   
               
               
                  Člen 4(3)
               
            
                  —
               
               
                   
               
               
                  Člen 5
               
            
                  —
               
               
                   
               
               
                  Člen 6
               
            
                  Člen 5
               
               
                   
               
               
                  Člen 7
               
            
                  Priloga
               
               
                   
               
               
                  Priloga I
               
            
                  —
               
               
                   
               
               
                  Priloga II
               
            
                  —
               
               
                   
               
               
                  Priloga III